ZAPISNIK 34. REDNE SEJE UPRAVNEGA ODBORA

ŠD ULTIMATE FRISBEE MARIBOR,

ki je potekala 28. januarja 2025, s pričetkom ob 17. uri

v Univerzitetnem športnem centru Leona Štuklja, Koroška cesta 130 v Mariboru.

Prisotni člani: mag. Miha Pauko, Miha Govedič, Timotej Bedenik, Hana Brumec, Benjamin Benc.

Predlagani dnevni red:

1. Potrditev zapisnika in pregled uresničenih sklepov 13. volilnega zbora članov Upravnega odbora ŠD Ultimate frisbee Maribor.
2. Sestave organov ŠD Ultimate frisbee Maribor v obdobju 2024–2028.
3. Sprememba naslova ŠD Ultimate frisbee Maribor.
4. Potrditev zapisnika in pregled uresničenih sklepov 33. redne seje Upravnega odbora ŠD Ultimate frisbee Maribor.
5. Delovanje ŠD Ultimate frisbee Maribor v obdobju 2024–2028.
6. Poročilo trenerja ekip ŠD Ultimate frisbee Maribor.
7. Zagotovitev pogojev za vadbo v letu 2025.
8. Trenutno finančno stanje društva.
9. Predlog članarin ŠD Ultimate frisbee Maribor za leto 2025.
10. Organizacija mednarodnega turnirja Woodchuck 2025.
11. Skladiščni prostori ŠD Ultimate frisbee Maribor.
12. Razno.

Sejo je vodil predsednik mag. Miha Pauko, pozdravil prisotne in ugotovil njeno sklepčnost (seji je prisostvovalo 5 od 5 članov upravnega odbora društva). Predlagal je dnevni red seje, s katerim so se prisotni strinjali in soglasno sprejeli

**Sklep 1: Upravni odbor Športnega društva Ultimate frisbee Maribor je sklepčen s prisotnostjo petih (5) članov z glasovalno pravico izmed pet (5) povabljenih članov z glasovalno pravico.**

**Sklep 2: Upravni odbor društva sprejme dnevni red svoje 34. redne seje.**

*Ad 1)*

Mag. Miha Pauko je navzoče seznanil z vsebino zapisnika 13. volilnega Zbora članov društva, ki je potekal 21. novembra 2024, in dejal, da so bili soglasno sprejeti sklepi uresničeni, k zapisniku omenjene seje pa nihče od navzočih ni imel pripomb.

**Sklep 3: Upravni odbor društva se seznani s pregledom uresničenih sklepov 13. korespondenčnega volilnega zbora članov Športnega društva Ultimate frisbee Maribor.**

*Ad 2)*

Predsednik upravnega odbora društva je poročal, da je Zbor članov društva soglasno imenoval člane organov oziroma vodilne delavce Športnega društva Ultimate frisbee Maribor. Zahvalil se je za izkazano zaupanje ter dodal, da je glede na prejšnjo sestavo prišlo do večjih sprememb v upravnem odboru društva, prav tako na mestu podpredsednika in blagajnika, medtem ko sestava nadzornega odbora ostaja nespremenjena. V nadaljevanju je predstavil člane organov društva, ki bodo opravljali svoje funkcije v mandatu od 24. novembra 2024 do 23. novembra 2028: predsednik mag. Miha Pauko, podpredsednik Miha Govedič, blagajnik Timotej Bedenik, v upravnem odboru sta poleg trojice navedenih po funkciji še Hana Brumec in Benjamin Benc, v nadzornem odboru pa ostajajo Jernej Jerebic, Matic Kuselj in dr. Blaž Jakopin.

**Sklep 4: Upravni odbor društva se seznani s sestavo organov oziroma vodilnimi delavci Športnega društva Ultimate frisbee Maribor v mandatu od 24. novembra 2024 do 23. novembra 2028.**

*Ad 3)*

Mag. Miha Pauko je navzoče seznanil s spremembo sedeža društva. Doslej je bil naslov društva pri bivališču njegovega blagajnika (Stantetova ulica 10, 2000 Maribor), po njegovem odstopu s funkcije pa bo prenesen na sedež podjetja, ki za društvo opravlja računovodske zadeve (Koroška cesta 57, 2000 Maribor), kjer je bila opravljena tudi primopredaja poslov med bivšim in novim blagajnikom društva.

S tem je spremenjen tudi 2. odstavek 1. člena Statuta Športnega društva Ultimate frisbee Maribor, ki glasi: »Sedež društva je v Mariboru.«

**Sklep 5: Upravni odbor društva potrdi spremembo uradnega naslova društva, ki odslej glasi: Koroška cesta 57, 2000 Maribor.**

**Sklep 6: Upravni odbor društva potrdi spremembo 2. odstavka 1. člena Statuta Športnega društva Ultimate frisbee Maribor, ki glasi: »Sedež društva je v Mariboru.«**

*Ad 4)*

Mag. Miha Pauko je prisotnim predstavil vsebino zapisnika 33. redne seje upravnega odbora društva, ki je potekala 12. oktobra 2024, in dejal, da so bili soglasno sprejeti sklepi uresničeni, k zapisniku omenjene seje pa nihče od navzočih ni imel pripomb.

**Sklep 7: Upravni odbor društva se seznani s pregledom uresničenih sklepov ter sprejme zapisnik svoje 33. redne seje.**

*Ad 5)*

Podpredsednik Miha Govedič je povzel vizijo in cilje društva v naslednjem štiriletnem mandatu, kot jo je že predstavil na Zboru članov društva. Poudarek bo na pomladitvi članstva na treningih in ustvarjanju skupnosti, ki ji bo v ospredju druženje ob frizbiju, torej treniranje ob zabavnem programu. Prizadevali si bodo pridobivati nove mlade člane, organizirati turnirje, ekipe pa se bodo redno udeleževale državnih prvenstev. Spletno stran društva poslej ureja Miha Govedič, ki je postal tudi skrbnik uradnega društvenega e-naslova. Podpredsednik društva bo tudi pripravil predloga dveh formalnih dokumentov: poročilo društva za leto 2024 oziroma načrt dela društva v letu 2025, pri čemer bo finančno poročilo ter finančni načrt prispeval Timotej Bedenik.

**Sklep 8: Upravni odbor društva se seznani s poročilom trenerja o delu ekip Športnega društva Ultimate frisbee Maribor.**

*Ad 6)*

Miha Govedič je poročal o izvedbi treningov, ki trenutno redno potekajo enkrat tedensko tako v dvorani Univerzitetnega športnega centra Leona Štuklja kot tudi na igrišču z umetno travo v Ljudskem vrtu.

Na letošnjem članskem državnem dvoranskem prvenstvu v Mariboru je sodelovalo 6 ekip Športnega društva Ultimate frisbee Maribor: ženski ekipi sta osvojili 1. in 4. mesto, moški 2. in 6. mesto, mešani ekipi pa sta zasedli 2. in 5. mesto.

**Sklep 9: Upravni odbor društva se seznani s poročilom trenerja o delu ekipe Športnega društva Ultimate frisbee Maribor.**

*Ad 7)*

Predsednik društva je povedal, da je po zaključku dvoranske vadbe enako kot v prejšnjih sezonah predvidena vadba (dvakrat tedensko) na igrišču Športnega parka Tabor v Mariboru, ko bo zaključen postopek oziroma bodo znani rezultati Javnega razpisa za sofinanciranje programov in dodelitev oziroma sofinanciranje uporabe prostora programom Letnega programa športa v letu 2025.

V nadaljevanju so prisotni podpredsednika društva zadolžili, da pridobi ponudbe za nove drese tekmovalnih ekip.

**Sklep 10: Upravni odbor društva se seznani z zagotavljanjem pogojev za vadbo ekip v letu 2025.**

*Ad 8)*

Timotej Bedenik, blagajnik društva, je kratko predstavil trenutno okvirno finančno stanje društva in dejal, da le-to posluje zelo stabilno in pozitivno, vse obveznosti pa so bile sprotno poravnane. Ob zamenjavi blagajnika društva so njegovi pooblaščeni predstavniki urediti tudi formalnosti pri banki, kjer ima društvo odprt transakcijski račun.

**Sklep 11: Upravni odbor društva se seznani s trenutnim finančnim stanjem društva.**

*Ad 9)*

Blagajnik društva je predstavil predlog sklepa o višini društvenih članarin, ki bodo veljale za leto 2025: članarina A za tekmovalne člane bi znašala 100 EUR (vključuje treninge, pristojbine Frizbi zveze Slovenije, brezplačni nastop na državnih prvenstvih, popust pri nakupu diskov), članarina B za gostujoče člane 100 EUR, članarina C za člane simpatizerje pa 10 EUR, s predlogom pa so navzoči soglašali. Račune za članarine bo Timotej Bedenik članom društva izdal predvidoma v marcu 2025.

**Sklep 12: Upravni odbor društva sprejme Sklep o višini članarin Športnega društva Ultimate frisbee Maribor za leto 2025.**

*Ad 10)*

V razpravi so se prisotni strinjali, da bo društvo po nekaj letih ponovno organiziralo mednarodni turnir *Woodchuck*, predlagani termin izvedbe sta 19. in 20. julij 2025 na igriščih Športnega parka Tabor v Mariboru. Turnir bo pripravljal organizacijski odbor, ki ga bo vodil Miha Govedič, v pomoč jim bo tudi Matic Kuselj, ki že ima tovrstne izkušnje izpred let. Prijave na turnir bodo zbirali od februarja 2025, na podlagi zbranih odzivov bo ohranjen mešani format izvedbe tekmovanja. Upravni odbor društva je pooblastil organizacijski odbor turnirja, da med drugim določi tudi višino prijavnin (team fee, player fee).

**Sklep 13: Upravni odbor društva se seznani s poročilom o pripravah na organizacijo mednarodnega turnirja *Woodchuck 2025*.**

*Ad 11)*

Miha Pauko je poročal, da so nekateri člani društva v decembru 2024 iz skladišča Nogometnega društva Pobrežje odpeljali razne stvari, ki so v lasti društva (tam je ostal le še točilni pult). Ker le-to nima svojih lastnih skladiščnih prostorov, ga bodo do nadaljnjega hranili vsak v svojem začasnem skladiščnem prostoru na štirih različnih lokacijah. Zaradi relativno dragih najemnin so se odločili, da ne bodo najemali novih skladiščnih prostorov društva.

*Ad 12)*

K tej točki dnevnega reda ni bilo razprave.

Seja je bila zaključena ob 18.45.

V Mariboru, 4. februarja 2025

Zapisal: Overitelj: Predsednik:

mag. Miha Pauko Miha Govedič mag. Miha Pauko