ZAPISNIK 35. REDNE SEJE UPRAVNEGA ODBORA

ŠD ULTIMATE FRISBEE MARIBOR,

ki je potekala 20. maja 2025, s pričetkom ob 16. uri

v Univerzitetnem športnem centru Leona Štuklja, Koroška cesta 130 v Mariboru.

Prisotni člani: mag. Miha Pauko, Miha Govedič, Timotej Bedenik, Hana Brumec, Benjamin Benc (na daljavo).

Ostali prisotni: Jernej Jerebic, Boštjan Gajšt, Adem Nasufi (vsi na daljavo), Oliver Kager.

Predlagani dnevni red:

1. Potrditev zapisnika in pregled uresničenih sklepov 34. redne seje Upravnega odbora ŠD Ultimate frisbee Maribor.
2. Letno poročilo ŠD Ultimate frisbee Maribor za leto 2024.
3. Letni načrt ŠD Ultimate frisbee Maribor za leto 2025.
4. Javni razpis za sofinanciranje programa Letnega programa športa v Mestni občini Maribor za leto 2024.
5. Poročilo trenerja ekip ŠD Ultimate frisbee Maribor.
6. Trenutno finančno stanje društva.
7. Organizacija mednarodnega turnirja Woodchuck 2025.
8. Razno.

Sejo je vodil predsednik mag. Miha Pauko, pozdravil prisotne in ugotovil njeno sklepčnost. Predlagal je dnevni red seje, s katerim so se prisotni strinjali in soglasno sprejeli

**Sklep 1: Upravni odbor društva sprejme dnevni red svoje 35. redne seje.**

*Ad 1)*

Mag. Miha Pauko je navzoče seznanil z vsebino zapisnika 34. redne seje upravnega odbora društva, ki je potekala 28. januarja 2025, in dejal, da so bili soglasno sprejeti sklepi uresničeni, k zapisniku omenjene seje pa nihče od navzočih ni imel pripomb.

**Sklep 2: Upravni odbor društva se seznani s pregledom uresničenih sklepov ter sprejme zapisnik svoje 34. redne seje.**

*Ad 2)*

Miha Govedič je izdelal predlog poročila o delu društva v letu 2024, ki ga je soglasno sprejel 13. volilni Zbor članov društva 21. novembra 2024. Dokument je predstavil prisotnim, pri čemer je izpostavil upravno organizacijske in upravno administracijske aktivnosti ter programe društva. Del omenjenega dokumenta je tudi finančno poročilo, ki ga je izdelal Timotej Bedenik, sicer blagajnik društva v sodelovanju s Knjigovodskim servisom d.o.o. iz Maribora.

**Sklep 3: Upravni odbor društva se seznani z Letnim poročilom Športnega društva Ultimate frisbee Maribor v letu 2024.**

*Ad 3)*

Miha Govedič je izdelal tudi predlog načrta dela društva v letu 2025, ki ga je soglasno sprejel 13. volilni Zbor članov društva 21. novembra 2024. Predstavil je vsebino dokumenta po posameznih segmentih, kot so strateške usmeritve, operativni, poslovni in programski cilji ter finančni načrt, slednjega je sooblikoval skupaj z blagajnikom društva.

**Sklep 4: Upravni odbor društva se seznani z Letnim načrtom Športnega društva Ultimate frisbee Maribor v letu 2025.**

*Ad 4)*

Mag. Miha Pauko je povedal, da je društvo na Javnem razpisu za sofinanciranje programa Letnega programa športa v Mestni občini Maribor za leto 2025 spet uspešno kandidiralo, namesto finančnih sredstev mu je bila dodeljena brezplačna uporaba igrišča v Športnem parku Tabor za potrebe treningov in tekem. V okviru istega razpisa je društvo kandidiralo tudi za pridobitev finančnih sredstev za trenerja mladinske ekipe in bilo uspešno.

**Sklep 5: Upravni odbor društva se seznani z uspešno kandidaturo društva na Javni razpis za sofinanciranje programa Letnega programa športa v Mestni občini Maribor za leto 2025.**

*Ad 5)*

Miha Govedič je poročal o izvedbi treningov, ki trenutno dvakrat tedensko potekajo na igrišču v Športnem parku Tabor in bodo v skladu z urnikom potekali vso sezono. Načrtovana je udeležba društvenih ekip na državnem prvenstvu na prostem ter na turnirju Čimičange, oboje predvidoma v septembru 2024.

Za pridobivanje mladih članov društva z ožjo ekipo izvajajo predstavitev ultimata na več osnovnih in srednjih šolah v Mariboru in okolici, pripravljajo se že na predstavitve ob pričetku prihodnjega šolskega leta. Predstavitev ultimata načrtujejo tudi v juniju 2025 na Art kampu v okviru letošnjega Festivala Lent v Mariboru.

**Sklep 6: Upravni odbor društva se seznani s poročilom trenerja o delu ekip Športnega društva Ultimate frisbee Maribor.**

*Ad 6)*

Timotej Bedenik je kratko predstavil trenutno okvirno finančno stanje društva in povedal, da le-to posluje zelo stabilno, pozitivno in dobro likvidno, vse zapadle obveznosti so sprotno poravnane. V kratkem bo članom društva razposlal položnice za plačilo letošnje društvene članarine.

**Sklep 7: Upravni odbor društva se seznani s trenutnim finančnim stanjem društva.**

*Ad 7)*

Vodja organizacije Miha Govedič je je predstavil načrt organizacije mednarodnega turnirja *Woodchuck 2025*, ki ga bo društvo organiziralo 19. in 20. julija 2025 v Športnem parku Tabor v Mariboru. Na podlagi zbranih odzivov bo ohranjen mešani format izvedbe tekmovanja. Za vse aktivnosti v zvezi z organizacijo turnirja bodo skrbeli prostovoljci iz vrst našega društva, za pomoč pa bodo zaprosili še bivše člane društva, ki so tovrstni turnir organizirali v preteklem obdobju. Predstavil je kalkulacijo stroškov, višino prijavnin, način promocije turnirja, predloge izgleda darilnih diskov ter nagrad, časovnico priprav na turnir, možnosti prehrane udeležencev … Člani organizacijske ekipe turnirja bodo oproščeni plačila prijavnine.

**Sklep 8: Upravni odbor društva se seznani s poročilom o pripravah na organizacijo mednarodnega turnirja *Woodchuck 2025*.**

*Ad 8)*

K tej točki dnevnega reda ni bilo razprave.

Seja je bila zaključena ob 17.40.

V Mariboru, 26. maja 2025

Zapisal:

mag. Miha Pauko